Junior Bridgeman

Ulysses Lee "Junior" Bridgeman, nado en East Chicago (Indiana), o 17 de setembro de 1953 e finado en Louisville, Kentucky, o 11 de marzo de 2025, foi un xogador de baloncesto estadounidense que xogou durante doce tempadas na NBA. Con 1,96 metros de altura, a súa posición era a de escolta ou aleiro.

 Traxectoria deportiva 
 Universidade 
Xogou durante 4 tempadas cos Cardinals da Universidade de Loiusville, cos que fixo 15,5 puntos e 7,5 rebotes por partido.Ficha de Junior Bridgeman

 Profesional 
Foi elixido na oitava posición do Draft da NBA de 1975 por Los Angeles Lakers, mais foi inmediatamente traspasado a Milwaukee Bucks xunto a Brian Winters a cambio de Kareem Abdul-Jabbar, onde militou durante nove tempadas consecutivas, promediando dobres díxitos en oito das mesmas. A súa mellor tempada foi a 1979-80, cando fixo 17,6 puntos e 3,7 rebotes por partido. En 1984 fichou por Los Angeles Clippers, onde xogou durante dúas tempadas aínda a un bo nivel.

Retirouse no seu equipo de toda a vida, os Bucks, aos 34 anos. Nas súas doce tempadas como profesional tivo unha media de 13,6 puntos e 3,5 rebotes por partido. A súa camiseta co número 2 foi retirada por Milwaukee como homenaxe.

 Equipos 
 Milwaukee Bucks (1975-1984)
 Los Angeles Clippers (1984-1986)
 Milwaukee Bucks (1986-1987)

 Notas 

 Véxase tamén 
 Ligazóns externas 
 Perfil en nba.com/historical
 Estatísticas de Junior Bridgeman 

Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Xogadores dos Milwaukee Bucks
Categoría:Xogadores dos Los Angeles Clippers
Categoría:Eleccións no Draft da NBA dos Los Angeles Lakers
Categoría:Escoltas de baloncesto
Categoría:Nados no condado de Lake, Indiana
Categoría:Nados en 1953
Categoría:Finados en 2025